rejauldu/bengali-wikipedia huggingface dataset:
মোহাম্মদ রিয়াজ হামিদুল্লাহ হলেন একজন বাংলাদেশী কূটনীতিক, যিনি বর্তমানে ভারতে বাংলাদেশের হাইকমিশনার হিসেবে দায়িত্ব পালন করছেন। তিনি এর পূর্বে পররাষ্ট্র মন্ত্রণালয়ের অতিরিক্ত পররাষ্ট্র সচিব হিসেবে কর্মরত ছিলেন।  তিনি পূর্বে নেদারল্যান্ডসে বাংলাদেশের রাষ্ট্রদূত এবং শ্রীলঙ্কায় হাইকমিশনার হিসেবে দায়িত্ব পালন করেছেন। উপরন্তু, তিনি দক্ষিণ এশীয় আঞ্চলিক সহযোগিতা সংস্থা (সার্ক) সচিবালয়ের পরিচালক হিসেবেও দায়িত্ব পালন করেন।   প্রারম্ভিক জীবন  হামিদুল্লাহ ১৯৯৩ সালে আলীগড় মুসলিম বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেন। তিনি ১৯৯৫ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি অর্জন করেন।   কর্মজীবন    হামিদুল্লাহ ১৯৯৫ সালে বাংলাদেশ সিভিল সার্ভিসের ১৫তম ব্যাচের পররাষ্ট্র সার্ভিস ক্যাডারে যোগদান করেন। ১৯৯৯ থেকে ২০০৩ সাল পর্যন্ত তিনি জাতিসংঘে বাংলাদেশের স্থায়ী মিশনে কর্মরত ছিলেন। ২০০৩ থেকে ২০০৫ সাল পর্যন্ত তিনি ভারতস্থ বাংলাদেশ হাইকমিশনে দায়িত্ব পালন করেন।  হামিদুল্লাহ ১ ফেব্রুয়ারি ২০০৮ থেকে ৪ জুলাই ২০১১ পর্যন্ত কাঠমান্ডুতে দক্ষিণ এশীয় আঞ্চলিক সহযোগিতা সংস্থার (সার্ক) সচিবালয়ের পরিচালক হিসেবে দায়িত্ব পালন করেন। তিনি তারেক মোহাম্মদের স্থলাভিষিক্ত হন এবং পরবর্তীতে তার স্থলাভিষিক্ত হন মোহাম্মদ সুফিউর রহমান।  ২০১১ সালে হামিদুল্লাহকে পররাষ্ট্র মন্ত্রণালয়ের মহাপরিচালক নিযুক্ত করা হয়।  অক্টোবর ২০১৬ সালে হামিদুল্লাহকে তারিক আহসান-এর স্থলাভিষিক্ত করে শ্রীলংকায় বাংলাদেশের হাইকমিশনার নিযুক্ত করা হয়। তিনি জুলাই ২০২০ পর্যন্ত দায়িত্ব পালন করেন এবং তার স্থলাভিষিক্ত হন তারেক মোঃ আরিফুল ইসলাম।  ২০২০ সালের ৬ জুলাই হামিদুল্লাহকে নেদারল্যান্ডসে বাংলাদেশের রাষ্ট্রদূত নিযুক্ত করা হয়। তিনি একই সাথে বোসনিয়া ও হার্জেগোভিনায় বাংলাদেশের রাষ্ট্রদূত হিসেবেও দায়িত্ব পালন করছেন। এছাড়া তিনি ক্রোয়েশিয়ায় বাংলাদেশের রাষ্ট্রদূত হিসেবেও নিযুক্ত আছেন। তিনি ২০২৪ সালে আন্তর্জাতিক মাতৃভাষা দিবস উপলক্ষে লাইডেন বিশ্ববিদ্যালয় ক্যাম্পাসে একটি অনুষ্ঠানের আয়োজন করেন। তিনি আন্তর্জাতিক রাসায়নিক অস্ত্র নিরস্ত্রীকরণ সংস্থায় বাংলাদেশের স্থায়ী প্রতিনিধি ছিলেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেদারল্যান্ডসে বাংলাদেশের রাষ্ট্রদূত বিষয়শ্রেণী:শ্রীলঙ্কায় বাংলাদেশের হাই কমিশনার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতে বাংলাদেশের হাই কমিশনার
আব্দুল সাত্তার আফগানি (উর্দু: عبدالستار افغانی; ৬ জুলাই ১৯৩০ – ৪ নভেম্বর ২০০৬) ছিলেন পাকিস্তানের করাচির একজন রাজনীতিবিদ। তিনি দুবার করাচির মেয়র এবং একবার পাকিস্তানের জাতীয় পরিষদের (এমএনএ) নির্বাচিত সদস্য ছিলেন।   প্রাথমিক জীবন  আফগানি ফার্সি-ভাষী আফগান তাজিক বংশোদ্ভূত ছিলেন; তার পূর্বপুরুষরা আফগানিস্তানের জালালাবাদ থেকে এসে বোম্বে ও করাচিতে বসতি স্থাপন করেছিলেন। আফগানির পরিবার করাচির লিয়ারি এলাকার বাসিন্দা ছিল, মুসা লেনের পাঠান মসজিদের কাছে তারা থাকত। তার চাচা চেয়েছিলেন তিনি ভারতীয় জাতীয় কংগ্রেসের যুব উইংয়ে যোগ দিন, কিন্তু মাওলানা মওদুদী তাকে জামায়াতে ইসলামীতে যোগ দিতে রাজি করান। তার মাতৃভাষা ফার্সি ছিল, তবে তিনি সিন্ধি, বেলুচি, গুজরাটি এবং পশতু সহ অন্যান্য স্থানীয় ভাষায়ও সাবলীল ছিলেন। তিনি করাচি বিশ্ববিদ্যালয়ের প্রাক্তন ছাত্র ছিলেন।   রাজনৈতিক জীবন    করাচির মেয়র  তিনি প্রথম ১৯৭৯ সালে মেয়র নির্বাচিত হন এবং ১৯৮৩ সাল পর্যন্ত এই পদে ছিলেন। এরপর তিনি একই বছর পুনরায় নির্বাচিত হন এবং ১৯৮৭ সাল পর্যন্ত দায়িত্ব পালন করেন। তিনি শহরের অধিকারের জন্য স্পষ্টবাদী হিসেবে পরিচিত ছিলেন। যখন তিনি কেএমসি ভবন থেকে সিন্ধু সচিবালয় পর্যন্ত কাউন্সিলরদের একটি শোভাযাত্রার নেতৃত্ব দিচ্ছিলেন, প্রাদেশিক সরকারের মোটর-যান কর এবং সম্পত্তি কর কেএমসির অনুকূলে না দেওয়ার সিদ্ধান্তের প্রতিবাদে, তখন তাকে গ্রেপ্তার করা হয় এবং তার পদ থেকে অপসারণ করা হয়।   জাতীয় সংসদ  তিনি ১৯৬০-এর দশকে আইয়ুব খান কর্তৃক মৌলিক গণতন্ত্র ব্যবস্থায় প্রথম সদস্য নির্বাচিত হন, ১৯৭০-এর দশকে তিনি লিয়ারি থেকে পিপিপির আব্দুল সাত্তার গাবোলের বিরুদ্ধে সাধারণ নির্বাচনে প্রতিদ্বন্দ্বিতা করেন কিন্তু নির্বাচনে হেরে যান, ১৯৮৫ সালে তিনি একই আসনে পিপিপির গোলাম আহমেদ চিশতীর বিরুদ্ধে প্রতিদ্বন্দ্বিতা করেন কিন্তু আবারও নির্বাচনে হেরে যান। আফগানি অবশেষে ২০০২ সালে করাচি (এনএ ২৫০, করাচি ১২) থেকে জাতীয় সংসদের একটি আসনে জয়লাভ করতে সক্ষম হন।   পারিবারিক জীবন  আফগানি ১৭ বছর বয়সে বিবাহবন্ধনে আবদ্ধ হন এবং তার চার ছেলে ও তিন মেয়ে।   মৃত্যু  আফগানি ২০০৬ সালের নভেম্বরে করাচির আগা খান বিশ্ববিদ্যালয় হাসপাতালে মারা যান। তাকে লিয়ারির মেওয়া শাহ কবরস্থানে দাফন করা হয়।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:করাচির মেয়র বিষয়শ্রেণী:আফগান বংশোদ্ভূত পাকিস্তানি ব্যক্তি বিষয়শ্রেণী:করাচির রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:জামায়াতে ইসলামী পাকিস্তানের রাজনীতিবিদ বিষয়শ্রেণী:মেওয়া শাহ কবরস্থানে সমাধিস্থল বিষয়শ্রেণী:তাজিক বংশোদ্ভূত পাকিস্তানি ব্যক্তি বিষয়শ্রেণী:২০শ শতাব্দীর পাকিস্তানি রাজনীতিবিদ
সুমতি মূর্তি হলেন একজন ভারতীয় হিন্দুস্তানি শাস্ত্রীয় কণ্ঠশিল্পী, সুরকার এবং এলজিবিটি ডানপন্থী কর্মী। তিনি বেঙ্গালুরুতে থাকেন। তিনি আগ্রা ঘরানার শিল্পী। তিনি নিজেকে একজন কুইয়ার হিসেবে পরিচয় দেন। বর্তমানে তিনি সুমতি মূর্তি থেকে রুমি হরিশ নামে পরিচিত হয়েছেন, তিনি ২০২০ সালে একটি লিঙ্গ অস্ত্রোপচার করিয়ে পরিবর্তিত হয়েছেন এবং 'জৌনপুরি খেয়াল' শিরোনামে লিখিত বইয়ে নিজের জীবনের যাত্রা নথিভুক্ত করেছেন।   সঙ্গীত জীবন  তিনি ১২ বছর বয়স থেকে অভিনয় শুরু করেন। তিনি পণ্ডিত রামারাও নায়েকের কাছ থেকে ১৭ বছর ধরে সঙ্গীতের প্রশিক্ষণ গ্রহণ করেন।  তিনি ডাঃ ফ্লয়ের সাথে সখিরি নামে একটি প্রকল্পে জড়িত ছিলেন যাতে লিঙ্গ, ইলেকট্রনিক্স, দৃশ্য ছবি, কবিতা এবং সঙ্গীত মিশ্রিত একটি বহু মাধ্যম অনুষ্ঠান ছিল। তিনি এই প্রকল্পে সুরকার, গায়ক এবং গীতিকার হিসাবে কাজ করেছিলেন।   কুইয়ার সক্রিয়তা  ২০০৬ সালে, তিনি লেসবিট নামে নারী-জন্মত কুইয়ার লোকেদের জন্য একটি সমর্থন গোষ্ঠী গঠন করেন। তিনি এবং সুনীল মেনন কুইয়ার মানুষের গল্প ভাগ করে নেবার জন্য একটি মৌখিক ইতিহাস প্রকল্প করছেন। তাঁরা যৌথভাবে টুওয়ার্ডস জেণ্ডার ইনক্লুসিভিটি বইটি লিখেছেন, যেটি দক্ষিণ ভারতে নারী-জন্মত লিঙ্গ এবং যৌন সংখ্যালঘুদের উপর আলোকপাত করে।  সুমতি মূর্তিকে ব্রেকিং ফ্রি তথ্যচিত্রেও দেখানো হয়েছিল, যা এলজিবিটিকিউ সম্প্রদায় এবং ভারতীয় দণ্ডবিধির বিতর্কিত ধারা ৩৭৭-এর প্রভাব সম্পর্কে কথা বলেছিল।  হিন্দুস্তানি সঙ্গীতশিল্পী এবং লিঙ্গ কর্মী সুমতি মূর্তি, বর্তমানে রুমি হরিশ, কর্ণাটকের এবং সম্ভবত ভারতের প্রথম ট্রান্স পুরুষ, যিনি একটি বইয়ে নিজের জীবন নথিভুক্ত করেছেন, তাঁর বইয়ের শিরোনাম  'জৌনপুরি খেয়াল'। তিনি নিজের সম্বন্ধে লিখেছেন, কয়েক দশকের প্রশিক্ষণ নিয়ে "কণ্ঠশিল্পী হিসেবে এটি একটি কঠিন যাত্রা ছিল - আমার পুরানো কণ্ঠস্বর এবং এর দক্ষতা হারানো। আমি গভীর বিষণ্ণতায় চলে গিয়েছিলাম, কারণ আমার কণ্ঠস্বর আর আমার মতো শোনাচ্ছিল না। ২০২০ সালে, আমি বুঝতে পেরেছিলাম যে আমি আগের মতো গান গাইতে পারি না। আমি গান প্রায় ছেড়েই দিয়েছিলাম। কিন্তু এখন আমি ঠিক আছি। গান গাওয়ার সময় গলা ভেঙে গেলেও ঠিক আছে।"   প্রকাশনা    টুওয়ার্ডস জেণ্ডার ইনক্লুসিভিটি: এ স্টাডি অন কনটেম্পোরারি কনসার্ন্স অ্যারাউণ্ড জেণ্ডার (সুনীল মোহনের সাথে)   তথ্যসূত্র   বিষয়শ্রেণী:ভারতীয় নারী ধ্রুপদী সংগীতশিল্পী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
নাজমা সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র। ছবির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন সুভাষ দত্ত ও সংলাপ লিখেছেন মোহাম্মদ রফিকুজ্জামান। আবু জাফর খান প্রযোজিত ও শাবানা নিবেদিত এই চলচ্চিত্র পরিবেশনা করেছে এস এস প্রডাকশন্স। এতে নাম চরিত্রে (নাজমা) অভিনয় করেছেন শাবানা এবং কেন্দ্রীয় পুরুষ চরিত্রে অভিনয় করেছেন রাজ্জাক। অন্যান্য ভূমিকায় অভিনয় করেছেন প্রবীর মিত্র, দিলারা, আনোয়ার হোসেন, রোজী আফসারী, গোলাম মুস্তাফা, জসিম প্রমুখ।  এই চলচ্চিত্রের নাজমা চরিত্রে অভিনয় করে শাবানা ৮ম জাতীয় চলচ্চিত্র পুরস্কারে টানা তৃতীয়বারের মত শ্রেষ্ঠ অভিনেত্রী বিভাগে পুরস্কৃত হন।  কাহিনী সংক্ষেপ নাদিম রহমান একজন জজের পুত্র। বাবার কড়া শাসনের পরও সে তার জীবন নিয়ে উদাসীন। সারাদিন পার্টি আর মদ নিয়েই থাকে। একদিন মদ খেয়ে মাতাল হয়ে বাড়ি ফিরলে বাবার কাছে ধরা পড়ে যায়। বাবা তাকে বকাঝকা করে। পরদিন বন্ধুদের নিয়ে কক্সবাজার চলে যায় বেড়াতে। সেখানে পরিচয় হয় নাজমার সাথে। অচিরেই সে নাজমার প্রেমে পড়ে এবং প্রেম বিয়েতে গড়ায়। বিয়ে করে বউ নিয়ে বাড়িতে এলে জজ বাবা তাকে জীবনের কঠোর শিক্ষা নেওয়ার জন্য বাড়ি থেকে বের করে দেয়। বিভিন্ন জায়গায় চাকরির জন্য আবেদন করতে গিয়ে সে ফেরত আসে। অবশেষে সে একটি ভালো চাকরির জোগাড় করে এবং স্ত্রী-সন্তান নিয়ে সুখের জীবনযাপন শুরু করে।  কিন্তু এই সুখের সংসারে বাঁধা হয়ে আসে জাফর মির্জা। জাফর নাজমার বাগদত্তা ছিল। সে নাদিমকে তার আর নাজমার বিয়ের কিছু ভুয়া কাগজপত্র দেখায়। ফলে রাগান্বিত হয়ে নাদিম নাজমাকে বাড়ি থেকে বের করে দেয়। অন্যদিকে নাজমার নানা আনোয়ার আহমেদ চৌধুরীর সম্পত্তি হাতিয়ে নিতে সে তাকে খুন করে। নাদিম আদ্যোপান্ত সব জানার পর নাজমাকে খুঁজতে বের হয়।  কুশীলব  রাজ্জাক - নাদিম রহমান  শাবানা - নাজমা রহমান  প্রবীর মিত্র - রাব্বানি  দিলারা - লিলি  আনোয়ার হোসেন - আনোয়ার আহমেদ চৌধুরী  রোজী আফসারী - নাজমার মা  গোলাম মুস্তাফা - নাদিমের বাবা  জসিম - জাফর মির্জা  নারায়ণ চক্রবর্তী - আবদুল  দিলদার - দিলদার  সিরাজুল ইসলাম - ব্যবসায়ী  আমিনুল হক  শামসুল হুদা  অমিতা বসু  সৈয়দ আক্তার আলী  সঙ্গীত নাজমা চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও এম এ মালেক। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা, কুমার বিশ্বজিৎ ও পাপ্পু লাহিড়ী। সঙ্গীত গ্রহণ করা হয় শ্রুতি স্টুডিওতে।  গানের তালিকা  পুরস্কার জাতীয় চলচ্চিত্র পুরস্কার   বিজয়ী: শ্রেষ্ঠ অভিনেত্রী - শাবানা  তথ্যসূত্র  বহিঃসংযোগ    বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:১৯৮০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:সুভাষ দত্ত পরিচালিত চলচ্চিত্র বিষয়শ্রেণী:সুভাষ দত্তের চিত্রনাট্য বিষয়শ্রেণী:আলাউদ্দিন আলীর সঙ্গীত পরিচালনায় চলচ্চিত্র বিষয়শ্রেণী:শ্রেষ্ঠ অভিনেত্রীর জন্য জাতীয় চলচ্চিত্র পুরস্কার বিজয়ী চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
ক্রিসলাঁ ইরিস আউরেল মাতসিমা (; জন্ম: ১৫ মে ২০০২; ক্রিসলাঁ মাতসিমা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব ক্লের্মোঁ এবং ফ্রান্স জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৮ সালে, মাতসিমা ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন ক্রিসলাঁ ইরিস আউরেল মাতসিমা ২০০২ সালের ১৫ই মে তারিখে ফ্রান্সের নাঁতেরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাতসিমা ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-২০, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালের ২৭শে মার্চ তারিখে তিনি পর্তুগাল অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3316481 মাতসিমা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে বদলি খেলোয়াড় হিসেবে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লের্মোঁ ফুটের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:ফুটবল ক্লাব আউগসবুর্গের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:মোনাকোয় ফরাসি প্রবাসী ক্রীড়াবিদ বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার
পরিব্যক্তি বা মিউটেশন (ইংরেজি:Mutation) হল কোষ জিনোমের ডিএনএ গঠনের স্থায়ী পরিবর্তন।  ডিএনএ রেপ্লিকেশনের(প্রতিলিপায়ন/প্রতিলিপন/অনুলিপন) সময়, বিশেষ করে প্রজনন কোষে মিয়োসিস (ন্যূনাতি/ন্যূনয়ন) কোষ বিভাজনের সময় ভ্রান্তির ফলাফল হিসেবে পরিব্যাক্তি বা মিউটেশন ঘটতে পারে যা স্থায়ীভাবে এক প্রজন্ম থেকে অন্য প্রজন্মে প্রবাহিত হয়। এছাড়াও কোন কারণে ডিএনএ ক্ষতিগ্রস্ত হলে (যেমনঃ রেডিয়েশন (বিকিরণ) বা কারসিনোজেনের (কর্কটজনী) প্রভাবে ডিএনএ রিপেয়ার ভুল সিকোয়েন্সে (অনুক্রম) হওয়ার সুযোগ থাকে। ডিএনএ রেপ্লিকেশনের সময় (ট্রান্সলেসন সিন্থেসিস/ অনুলেখন সংশ্লেষণে ভুলের কারণেও মিউটেশন দেখা দেয়। এছাড়াও ডিএনএতে বাইরের কোন উপাদানের মাধ্যমে সিকুয়েন্সে নতুন উপাদান যুক্ত অথবা মুছে ফেলার দরুনও মিউটেশন সংঘটিত হতে পারে।   পরিব্যক্তি সংঘটিত হলে তা জিনের উপাদানে পরিবর্তন ঘটায়, অথবা জিনের কার্যক্রমে বাধাদান করে, অথবা কোন প্রতিক্রিয়াই ঘটে না। ড্রসোফিলা মাছিতে করা গবেষণার উপর প্রস্তাব করা হয়েছে যে, মিউটেশনে যদি জিন কর্তৃক সৃষ্ট প্রোটিনে পরিবর্তন আসে, তবে তা ক্ষতিকারক হতে পারে, যেখানে উক্ত মিউটেশনের ৭০ শতাংশেই ক্ষতিকারক প্রভাব থাকে, এবং বাকি অংশ নিরপেক্ষ বা সামান্য উপকারী হতে পারে।   প্রকারভেদ   মিউটেশন সাধারণত দশ ধরনের হয়। যথা:  ১.অন্তর্যোজন,অপনোদন বা ডিলেশন মিউটেশন (এখানে কোন ডিএনএ এর ভিতরে অন্য কোন নিউক্লিওটাইড সিকোয়েন্সের প্রবেশ ঘটে অথবা কোন নিউক্লিওটাইড সিকোয়েন্স বাদ পড়ে যায়)  ২.দ্বৈতবিধীয়করণ বা ডুপ্লিকেশন মিউটেশন (এখানে কোন নিউক্লিওটাইড সিক্যুয়েন্সের অনুরূপ কপি তৈরি হয় এবং ডিএনএর সাথে জুড়ে যায়)  ৩. পরাস্হানান্তর বা ট্রান্সলোকেশন মিউটেশন (এখানে দুইটি ডিএনএ স্ট্র্যান্ডের মধ্যে কোন নিউক্লিওটাইড সিকোয়েন্সের অংশ বিনিময় হয়)  ৪.ইনভার্শন মিউটেশন বা পুনঃগঠন (এখানে একটি নিউক্লিওটাইড সিকোয়েন্স ভেঙে যায় এবং সে পূর্বে যে অবস্থায় ছিল ঠিক তার বিপরীত অবস্থায় পুনরায় ডিএনএর সাথে লেগে যায়)  ৫.নন-ডিসজাঙ্কশন মিউটেশন (মিয়োসিস কোষ বিভাজনের সময় ক্রোমোজোমগুলো যদি সঠিক ভাবে আলাদা হতে না পারে তখন এ ধরনের প্রকরণ দেখা যায়) ৬.জার্মলাইন মিউটেশন  ৭.সোমাটিক মিউটেশন  ৮.র‍্যাণ্ডম মিউটেশন  ৯.পয়েন্ট মিউটেশন  ১০.ফ্রেমশিফট মিউটেশন(জীবদেহের অত্যন্ত গুরুত্বপূর্ণ উপাদান প্রোটিনের সাংকেতিক লিপি হল ‘জিন’ (বেশিরভাগ ক্ষেত্রে জিন ডিএনএ’তে অবস্থিত, কিছু ভাইরাসের ক্ষেত্রে আরএনএ’তে); যা জীবের বংশগতির একর। একেকটি ‘জিন’ একেকটি প্রোটিনের সাংকেতিক লিপি। কয়েকটি ‘কোডন’ মিলে জিন গঠিত। কোডন হচ্ছে তিনটি নাইট্রোজেনঘটিত জৈবক্ষার (base)-এর মিলিত রূপ যেমন ACE কিংবা GCA একেকটি কোডন (উদাহরণস্বরূপ ACT কিংবা GCA) একেকটি অ্যামিনো অ্যাসিডের সাংকেতিক লিপি; আবার একাধিক কোডন দ্বারা একই অ্যামিনো অ্যাসিড তৈরি হতে পারে। যাহোক, ডিএনএ অনুক্রমে সন্নিবেশন (Insertion) বা বিলোপন (Deletion) ঘটলে কোডনের গঠনে পরিবর্তন আসে, অ্যামিনো অ্যাসিডের পরিবর্তন হয় এবং এতে জিনের নির্দিষ্ট কার্যক্রমেরও বদল ঘটে।)   তথ্যসূত্র   গ্রন্থপঞ্জি           বহিঃসংযোগ            — The Mutalyzer website.  বিষয়শ্রেণী:পরিব্যক্তি বিষয়শ্রেণী:বিবর্তনমূলক জীববিজ্ঞান বিষয়শ্রেণী:বংশাণুবিজ্ঞান বিষয়শ্রেণী:তেজস্ক্রিয় রশ্মির স্বাস্থ্যগত প্রভাব বিষয়শ্রেণী:আণবিক বিবর্তন বিষয়শ্রেণী:স্বাস্থ্যের উপর বিকিরণের প্রভাব
হাসানমুরাদ কুশবেগী মসজিদ উজবেকিস্তান-এর খোয়ারজম অঞ্চল-এর খিভা শহরে অবস্থিত একটি ঐতিহাসিক স্মৃতিস্তম্ভ স্থান। মসজিদটি ১৮ শতাব্দীর শেষভাগ থেকে ১৯ শতাব্দীর শুরুতে ″বোগচা গেট″-এর কাছে নির্মিত হয়েছিল। স্থানটি ইচান কালা (বা ইচান কা'লা) কমপ্লেক্সের অংশ এবং আমির তুরা মাদ্রাসা-এর বিপরীতে অবস্থিত। হাসানমুরাদ কুশবেগী মসজিদ প্রশাসনিকভাবে রাষ্ট্রীয় মালিকানাধীন এবং ইচান কা'লা রাষ্ট্রীয় জাদুঘর-সংরক্ষিত এলাকা কর্তৃক পরিচালিত।  ইতিহাস ও স্থাপত্য  মসজিদটি ১৮ শতাব্দীর শেষদিকে এবং ১৯ শতাব্দীর শুরুতে নির্মিত হয়েছিল। স্থানীয় কার্পেট তাঁতিদের প্রধান হাসানমুরাদ কুশবেগী এবং তার আত্মীয় শোহ নিয়াজ কর্তৃক এই ভবনটির অর্থায়ন ও তত্ত্বাবধান করা হয়েছিল। হাসানমুরাদ কুশবেগী মসজিদ ঐতিহাসিক ইচান কালার মধ্যে মুসো তুরা মাদ্রাসার পিছনে অবস্থিত আমির তুরা মাদ্রাসার খুব কাছেই অবস্থিত। এই মসজিদটি আকারে ছোট হলেও একটি সুচিন্তিত আয়তক্ষেত্রাকার স্থাপত্য নকশা প্রদর্শন করে। এর বিন্যাসে একটি একক-খিলানযুক্ত প্রবেশদ্বার সহ একটি বর্গাকার আঙ্গিনা রয়েছে, যেখানে দুটি খিলানযুক্ত নামাজের হল এবং কাঠামোর উত্তর ও পূর্ব দিকে চিন্তাভাবনা করে স্থাপন করা অতিরিক্ত সংযোজন রয়েছে।  উল্লেখযোগ্যভাবে, মসজিদের উত্তর-পূর্ব কোণে একটি মিনার, যা মসজিদের পরবর্তী সংযোজন, শোভা পায়, যা মসজিদের সামগ্রিক চেহারা এবং ঐতিহাসিক তাৎপর্য বৃদ্ধি করে। মসজিদের বাহ্যিক অংশ মার্জিত অথচ অনাড়ম্বর ইটের কাজ দিয়ে সজ্জিত, যা এর সরল কমনীয়তায় অবদান রাখে। অভ্যন্তরে, মিহরাব, মসজিদের অভ্যন্তরে নামাজের কেন্দ্রবিন্দু, জটিল এবং অলঙ্কৃত নকশা দিয়ে সজ্জিত, যা এর দেয়ালে উপাসনা করা লোকেদের জন্য শ্রদ্ধা ও বিস্ময়ের অনুভূতি তৈরি করে। মসজিদের প্রবেশদ্বারগুলি সুন্দরভাবে ইসলামিক ক্যালিগ্রাফি দিয়ে সজ্জিত, যা কাঠামোর সাংস্কৃতিক ও ধর্মীয় তাৎপর্য প্রদর্শন করে। ইচান কালার ঐতিহাসিক ও স্থাপত্যিক স্মৃতিস্তম্ভের বৃহত্তর সমাহার-এর অংশ হিসাবে, হাসানমুরাদ কুশবেগী মসজিদ এই ইউনেস্কো বিশ্ব ঐতিহ্যবাহী স্থানের সমৃদ্ধ ইতিহাসে অবদান রাখে, যা ভবিষ্যৎ প্রজন্মের জন্য এই অঞ্চলের ইতিহাস ও ঐতিহ্য সংরক্ষণ করে। দুর্ভাগ্যবশত, হাসানমুরাদ কুশবেগী মসজিদের মূল প্রধান মিনারটি টিকে নেই, এবং কেবল প্রবেশদ্বারের বাম দিকে সম্মুখভাগের একটি ছোট আকারের মিনার অবশিষ্ট রয়েছে। বর্তমানে, মসজিদের উপরের তলায় একটি ছোট নামাজের ঘরও রয়েছে। ১৯৯৭ সালে, হাসানমুরাদ কুশবেগী মসজিদে একটি উল্লেখযোগ্য পুনরুদ্ধার প্রচেষ্টা চালানো হয়েছিল, যার লক্ষ্য ছিল ভবিষ্যৎ প্রজন্মের জন্য এই ঐতিহাসিক স্থানটিকে সংরক্ষণ ও রক্ষণাবেক্ষণ করা। মসজিদের অব্যাহত সাংস্কৃতিক ও স্থাপত্যিক তাৎপর্য নিশ্চিত করার জন্য এই পুনরুদ্ধার কাজটি অপরিহার্য ছিল। ২০১৭ সালে, চীন সরকার কর্তৃক অর্থায়িত একটি প্রকল্পের অংশ হিসাবে, ইচান কালা কমপ্লেক্সের মধ্যে অবস্থিত আমির তুরা মাদ্রাসার সাথে হাসানমুরাদ কুশবেগী মসজিদের আরও পুনরুদ্ধার ও সংস্কার করা হয়েছিল। ২০১৬ সালে "খোয়ারজম অঞ্চলে ঐতিহাসিক ও সাংস্কৃতিক বস্তু পুনরুদ্ধার" কর্মসূচির অধীনে সংস্কৃতি মন্ত্রণালয় এবং উজবেকিস্তানের বৈদেশিক বাণিজ্য মন্ত্রণালয়-এর মধ্যে স্বাক্ষরিত একটি চুক্তির মাধ্যমে এই অনুদান সম্ভব হয়েছিল। আরও দেখুন  ইচান কালা   তথ্যসূত্র   Category:উজবেকিস্তানের মসজিদ Category:খিভার ভবন ও কাঠামো
চেনরন (পার্শী: چناران; রোমান প্রতিলিপি: Chenārān) হল উত্তর-পূর্ব ইরানের একটি শহর। রাজাভি খোরাসান প্রদেশে অবস্থিত এই শহরটি নিজ নামাঙ্কিত চেনরন কাউন্টির প্রশাসনিক কেন্দ্রও বটে। ২০০৬'এর জনগণনা অনুযায়ী এই শহরের অধিবাসী সংখ্যা ৪১,৭৩৫ জন। এই শহরে বসবাসকারী পরিবারের সংখ্যা ১০,১৭৯। প্রাদেশিক রাজধানী মাশহাদ শহর থেকে পশ্চিম দিকে এর দূরত্ব ৪৫ কিলোমিটার।  কাশাফ নদীর তীরে সমুদ্রপৃষ্ঠ থেকে ১৪৮০ মিটার বা ৪৮৫০ ফুট উচ্চতায় অবস্থিতIran. Index Mundi. সংগৃহীত ৩ আগস্ট, ২০১৫। এই শহরটি আসলে একটি বিখ্যাত পর্যটনকেন্দ্র। এই শহর সংলগ্ন শাইনি সেতু এই শহরের সবচেয়ে বড় পর্যটক আকর্ষণ। এই সেতু থেকে শহরের দৃশ্য অতি মনোরম। তাছাড়া এখানকার পাহাড়ি ভূমিরূপ, আবহাওয়া ও বন্যপ্রাণীর প্রাচূর্যও এখানে পর্যটন শিল্পের বিকাশের পিছনে বড় একটি কারণ।  তথ্যসূত্র  বিষয়শ্রেণী:ইরানের শহর বিষয়শ্রেণী:ইরানের ভূগোল
স্কুল ও উচ্চ শিক্ষা বিভাগ হল ভারতের পশ্চিমবঙ্গ রাজ্যের প্রাথমিক ও মাধ্যমিক বিদ্যালয় সহ স্কুল শিক্ষা বিভাগ। এটি পশ্চিমবঙ্গ সরকারের শিক্ষানীতি বাস্তবায়নের প্রধান কর্তৃপক্ষ।   কার্যক্রম   বিভাগটি হল একটি নোডাল সংস্থা যা রাজ্যের জন্য স্কুল স্তরের শিক্ষার বিভিন্ন দিক দেখাশোনা করে যেমন পাঠ্য বই নির্বাচন, বোর্ড এবং কাউন্সিল গঠন ( পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ ), পরিদর্শন, শিক্ষক (সরকারি)/শিক্ষা কর্মীদের নিয়োগ, প্রকল্প বাস্তবায়ন, ভাষা নীতি ও স্কিম, শিক্ষাদান, প্রশিক্ষণ, গবেষণা ইত্যাদির প্রস্তুতি। নিয়মিত বাজেট, অডিট প্রোগ্রাম, স্বীকৃতি, স্কুলের আপ-গ্রেডেশন এবং আইনি বিষয়ও রয়েছে।   মন্ত্রীগণ   বর্তমানে এই বিভাগের দায়িত্বপ্রাপ্ত মন্ত্রী শ্রী ব্রাত্য বসু।  প্রতিকৃতিনামকার্যকাল শুরু কার্যকাল শেষ কান্তি বিশ্বাস১৯৯৬২০০৬পার্থ দে২০০৬২০১১90x90পিক্সেলব্রাত্য বসু২০ মে ২০১১২০ মে ২০১৪60x60পিক্সেলপার্থ চট্টোপাধ্যায়২০ মে ২০১৪১০ মে ২০২১83x83পিক্সেলব্রাত্য বসু১০ মে ২০২১বর্তমান   বহিস্থ সংযোগ   Board of School Education West Bengal  official website  Department of School Education West Bengal official website  Department of School Education West Bengal  official website      তথ্যসূত্র   বিষয়শ্রেণী:পশ্চিমবঙ্গ সরকারের বিভাগ
শিবগঞ্জ থানা বাংলাদেশের বগুড়া জেলার অন্তর্গত শিবগঞ্জ উপজেলার একটি থানা।   পটভূমি  ১৯১৯ খ্রিস্টাব্দের ১৭ জানুয়ারি শিবগঞ্জ থানা প্রতিষ্ঠা লাভ করে।   প্রশাসনিক এলাকাসমূহ  শিবগঞ্জ উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম শিবগঞ্জ থানার অধীন।  পৌরসভা:  শিবগঞ্জ  ইউনিয়নসমূহ:  ১নং ময়দানহাট্টা  ২নং কিচক  ৩নং আটমূল  ৪নং পিরব  ৫নং মাঝিহট্ট  ৬নং বুড়িগঞ্জ  ৭নং বিহার  ৮নং শিবগঞ্জ  ৯নং দেউলি  ১০নং সৈয়দপুর  ১১নং মোকামতলা  ১২নং রায়নগর   আরও দেখুন   শিবগঞ্জ উপজেলা, বগুড়া  বগুড়া জেলা   তথ্যসূত্র    বহিঃসংযোগ   বিষয়শ্রেণী:বগুড়া জেলার থানা বিষয়শ্রেণী:শিবগঞ্জ উপজেলা, বগুড়া
right|250px|thumb|পশ্চিমবঙ্গ, ভারত পশ্চিমবঙ্গ বিধানসভা নির্বাচন, ১৯৬২ হল ওই বছর ভারতের পশ্চিমবঙ্গ রাজ্যে আয়োজিত বিধানসভার নির্বাচন।  রাজনৈতিক দল নির্বাচনের আগে ভারতের কমিউনিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ভারতের বলশেভিক পার্টি ও বিপ্লবী সমাজতন্ত্রী দল একত্রে সংযুক্ত বামফ্রন্ট নামে একটি নির্বাচনী জোট গঠন করেছিল।M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 220.  ফলাফল  রাজনৈতিক দল প্রার্থীর সংখ্যা প্রাপ্ত আসনের সংখ্যা প্রাপ্ত ভোটের সংখ্যা % ভারতীয় জাতীয় কংগ্রেস ২৫২ ১৫৭ ৪,৫২২,৪৭৬ ৪৭.২৯% ভারতের কমিউনিস্ট পার্টি ১৪৫ ৫০ ২,৩৮৬,৮৩৪ ২৪.৯৬% প্রজা সোশ্যালিস্ট পার্টি ৮৭ ৫ ৪৭৭,২৫৪ ৪.৯৯% সারা ভারত ফরওয়ার্ড ব্লক ৩৪ ১৩ ৪৪১,০৯৮ ৪.০৬% বিপ্লবী সমাজতন্ত্রী দল১৭৯২৪৫,২৬১২.৫৬% অখিল ভারতীয় হিন্দু মহাসভা ২৫ ০ ৭৬,১৩৮ ০.৮০% সোশ্যালিস্ট ইউনিটি সেন্টার অফ ইন্ডিয়া১১০৬৯,৮৪৪০.৭৩% লোকসেবক সংঘ১১৪৬৮,৫৮৩০.৭২% সংযুক্ত বিপ্লবী পরিষদ১৬১৫৮,৮০৬০.৬২% স্বতন্ত্র পার্টি২৪০৫৫,৪৪৭০.৫৮% ভারতীয় জন সংঘ ২৫ ০ ৪৩,৪৮৩ ০.৪৫% অল ইন্ডিয়া গোর্খা লিগ৪২৩৮,০৭৬০.৪০% ওয়ার্কার্স পার্টি অফ ইন্ডিয়া৮০২৬,৯১৩০.২৪% সোশ্যালিস্ট পার্টি৭০২,৬৬৩০.০৩% নির্দল ২৯৫ ১১ ১,০৫০,৫১৫ ১০.৯৮% মোট: ৯৩৫ ২৫২ ১০,৪৬৯,৮০৩ Election Commission of India. STATISTICAL REPORT ON GENERAL ELECTION, 1962 TO THE LEGISLATIVE ASSEMBLY OF WEST BENGAL   তথ্যসূত্র  বিষয়শ্রেণী:১৯৬২-এ ভারত বিষয়শ্রেণী:১৯৬০-এর দশকে পশ্চিমবঙ্গ বিষয়শ্রেণী:১৯৬২-এ ভারতে রাজ্য বিধানসভা নির্বাচন
ষষ্ঠ মুহাম্মদ পবিত্র কুরআন পুরস্কার (আরবি : جوائز محمد السادس للقرآن الكريم ) হল ষষ্ঠ মুহাম্মদ পুরস্কারের একটি শাখা, যার মধ্যে রয়েছে কুরআন, হাদিস, চিন্তাধারা এবং ক্যালিগ্রাফি সহ বিভিন্ন পুরস্কার। এগুলি মরক্কোর হাবাউস এবং ইসলামিক বিষয়ক মন্ত্রণালয় দ্বারা আয়োজিত বার্ষিক পুরস্কার। পবিত্র কুরআনের জন্য মোহাম্মদ ষষ্ঠ পুরস্কারগুলি বেশ কয়েকটি পুরস্কার নিয়ে গঠিত, প্রথমটি হল কুরআনিক স্কুল পুরস্কার (কুত্তাব), যা তিনটিতে বিভক্ত। জাত: সুবিধার জন্য একটি পুরস্কার, দীক্ষা পদ্ধতির জন্য একটি পুরস্কার, ব্যয়-কার্যকারিতার জন্য একটি পুরস্কার। প্রতিটি বিভাগে গ্র্যান্ড পুরস্কারের মূল্য পঞ্চাশ হাজার দিরহাম (৫০,০০০ দিরহাম ) এবং প্রতি বছর লায়লাতুল কদরে পুরস্কার বিতরণ করা হয়।habous.gov.ma – the prizes   (ar)about the prize   (ar)King Mohammed VI hands awards to top male laureates of 2017–2018 literacy Program   ইতিহাস  কুরআনিক স্কুল পুরস্কার ছিল প্রথম পুরস্কার। যেখানে এটি ২৩ জুলাই ২০০২ তারিখে মরক্কোর রাজা ষষ্ঠ মুহাম্মদের কাছ থেকে রাজকীয় ফি নেওয়ার পরে তার সংগঠন শুরু করে। তারপর, ১৬ ফেব্রুয়ারী ২০০৫-এ " ষষ্ঠ মুহাম্মদ প্রাইজ ফর মেমোরাইজিং, রিসিটিং, তাজউইদ এবং নোবেল কোরান ইন্টারপ্রেটিং" আয়োজনের জন্য একটি ডিক্রি জারি করা হয়েছিল, যাতে একটি আন্তর্জাতিক পুরস্কার এবং একটি জাতীয় পুরস্কার তৈরি করা হয় এবং এই দুটি পুরস্কার। প্রতি বছর নবী মুহাম্মদের জন্মবার্ষিকীতে অনুষ্ঠিত হয়। জাতীয় পুরস্কারের পাশাপাশি পবিত্র কুরআনের জন্য পবিত্র শিশু পুরস্কার অনুষ্ঠিত হয়। ৩০ নভেম্বর ২০০৭-এ, কুরআনের লোকদের জন্য একটি পুরস্কার তৈরি করার জন্য একটি ডিক্রি জারি করা হয়েছিল, কর্মীদের কুরআন এবং এর বিজ্ঞান পরিবেশন করার জন্য মঞ্জুর করা হয়েছিল, এর মূল্য হল এক লক্ষ দিরহাম (১০০,০০০ দিরহাম)।habous.gov.ma – the prizes   (ar)   অংশগ্রহণকারী দেশগুলো  বিশ্বের অনেক দেশ তাজবিদ, ব্যাখ্যা এবং স্তব পুরস্কার সহ কুরআনের আন্তর্জাতিক মুখস্তকরণে অংশগ্রহণ করছে।Winners names of – The International award – 2019   (ar)many countries Participating in Muhammad VI Awards – Alarab newspaper   পুরস্কার   কুত্তাব কুরআনিক স্কুল পুরস্কার  তাজবিদ, ব্যাখ্যা, এবং স্তব পুরস্কার সহ কুরআনের আন্তর্জাতিক মুখস্তকরণ পুরস্কার  শিশুদের জন্য কোরআন মুখস্থকরণ পুরস্কার  তাজবিদ ও স্তব পুরস্কার সহ কুরআনের মুখস্থকরন স্থানীয় পুরস্কার  কুরআনের মানব পুরস্কার  প্রতিটি পুরস্কারের নিজস্ব প্রতিযোগিতার পর্যায়, প্রার্থী, বিজয়ী এবং পুরস্কার রয়েছে।   আরও দেখুন   দুবাই আন্তর্জাতিক পবিত্র কোরআন পুরস্কার  গ্লোবাল ইসলামিক ফাইন্যান্স অ্যাওয়ার্ডস  রিপাবলিক অফ তিউনিসিয়া ইসলামিক স্টাডিজের জন্য আন্তর্জাতিক পুরস্কার   তথ্যসূত্র   বিষয়শ্রেণী:মরক্কোতে ইসলাম বিষয়শ্রেণী:ইসলামি পুরস্কার বিষয়শ্রেণী:কুরআন অধ্যয়ন বিষয়শ্রেণী:২০০৩-এ প্রতিষ্ঠিত ইসলামি সংগঠন বিষয়শ্রেণী:আন্তর্জাতিক কুরআন তিলাওয়াত প্রতিযোগিতা বিষয়শ্রেণী:২০০৩-এ প্রবর্তিত পুরস্কার বিষয়শ্রেণী:মরক্কোতে বার্ষিক অনুষ্ঠান